Ir-Regolament tal-Kummissjoni (KEE) Nru 3393/86
tal-5 ta’ Novembru 1986
li jemenda r-Regolament (KEE) Nru 2730/81 li jistabbilixxi lista ta’ aġenziji fil-pajjiżi ta’ importazzjoni li mhumiex membri intitolati biex joħorġu offerti fis-settur tal-ħalib u tal-prodotti tal-ħalib
IL-KUMMISSJONI TAL-KOMUNITAJIET EWROPEJ,
Wara li kkunsidrat t-Trattat li jistabbilixxi l-Komunità Ekonomika Ewropea,
Wara li kkunsidrat ir-Regolament tal-Kunsill (KEE) Nru 804/68 tas-27 ta’ Ġunju 1968 dwar l-organizzazzjoni komuni tas-suq tal-ħalib u tal-prodotti tal-ħalib [1], kif emendat l-aħħar bir-Regolament (KEE) Nru 1335/86 [2], u b’mod partikolari l-Artikolu 13(3) u 17(4) tiegħu,
Billi r-Regolament tal-Kummissjoni (KEE) Nru 2730/81 [3], kif emendat l-aħħar bir-Regolament (KEE) Nru 2877/85 [4], li jistabbilixxi lista ta’ aġenziji fil-pajjiżi ta’ importazzjoni li mhumiex membri intitolati biex joħorġu sejħiet għall-offerti fis-settur tal-ħalib u prodotti tal-ħalib;
Billi, fid-dawl ta’ l-aktar informazzjoni reċenti f’idejn il-Kummissjoni dwar il-prattiċi tan-negozju segwita mill-pajjiżi ta’importazzjoni kkonċernati u n-natura uffiċjali ta’ l-aġenziji inkwistjoni, dan ir-Regolament għandu jiġi emendat;
Billi l-miżuri pprovduti f’dan ir-Regolament huma skond l-opinjoni tal-Kumitat tal-Ġestjoni għall-Ħalib u Prodotti tal-Ħalib,
ADOTTAT DAN IR-REGOLAMENT:
Artikolu 1
Fl-Anness għar-Regolament (KEE) Nru 2730/81, il-lista ta’ organizzazzjonijiet ta’ ħruġ għandha tiġi rranġata fir-rigward tal-Ġordan u tat-Tuneżija kif ġej:
"Pajjiż ta' importazzjoni | Organizzazzjoni ta' ħruġ |
Il-Ġordan | Civil Service Consumer Corporation Ein Ghazal - Amman PO box 9706 Amman Jordan Armed Forces-HQ Abdali - Amman PO box 79 Amman Jordan Dairy Company Rusa' yfi - Zarqa PO box 45 Rusa' yfi PO box 6474 Amman Ministry of Supply Amman - Shmeisani PO box 830 Amman Military Consumer Corporation Amman-Jebel Al Weibdeh PO box 9030 Amman |
It-Tunizija | Centrale Laitière Tunisie lait SA 4040 Sidi Bou Ali Office des Terres Domaniales Direction de la Production Animale 43, rue d'Iran Tunis Société tunisienne de l'industrie laitière 24, avenue de France Tunis" |
Artikolu 2
Dan ir-Regolament għandu jidħol fis-seħħ fit-tielet ġurnata wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fil-5 ta’ Novembru 1986.